ddrg/super_eurlex huggingface dataset:
SKRIFTLIG FORESPØRGSEL E-3925/00

af Glyn Ford (PSE) til Kommissionen

(13. december 2000)

Om: Brasilien og vulkaniserede dæk

For nogle få år siden blev EF's forordninger vedrørende vulkaniserede dæk ajourført, således at vulkaniserede dæk blev anbragt i en lignende kategori som nye dæk. Som resultat heraf findes der nu en typegodkendelse for vulkaniserede dæk inden for EF.

Den 27. september 2000 udvidede den brasilianske regering et gældende forbud mod import af brugte dæk til også at omfatte vulkaniserede og omforarbejdede dæk.

Brasilien er et vigtigt marked for vulkaniseringsindustrien, og dette forbud udgør en betydelig trussel mod vulkaniseringsindustrien, som er den mest effektive og betydningsfulde metode til at genbruge og genanvende nedslidte dæk.

Har Kommissionen rejst dette spørgsmål overfor Brasilien?

Hvilke foranstaltninger agter Kommissionen at træffe som følge af dette forbud?

Samlet svar afgivet på Kommissionens vegne af Pascal Lamy på skriftlige forespørgsler E-3925/00, E-4014/00 og E-4026/00

(6. februar 2001)

Ifølge nationale brasilianske handelsbestemmelser, som er meddelt Verdenshandelsorganisationen (WTO), er det udtrykkeligt forbudt at importere brugt inventar og brugte maskiner og forbrugsgoder, og den eneste mulighed for undtagelse er gaver.

De brasilianske toldmyndigheder forelagde problemet om importen af vulkaniserede dæk for retsmyndighederne, som konkluderede, at det var i strid med lokale handelsbestemmelser at tillade en sådan import. De suspenderede derfor straks udstedelsen af importlicenser for de pågældende varer. I den forbindelse er retsafgørelsen blevet gennemført i praksis med handelsbestemmelsen Portaria MDIC/SECEX nr. 8 af 25. september 2000.

Kommissionen er bekendt med problemet og den bekymring, det har vakt hos selskaber, som fremstiller og eksporterer vulkaniserede dæk. Efter de indledende kontakter med de brasilianske myndigheder har Kommissionen forstået, at der efter den brasilianske regerings opfattelse kan være sundheds- og forbrugsmæssige bekymringer forbundet med importen af brugte goder, og at de brasilianske myndigheder har udarbejdet Portaria nr. 8, som blokerer for importen af sådanne dæk, da nævnte retsafgørelse udvider anvendelsesområdet for brugte varer til også at omfatte vulkaniserede dæk. Når Kommissionen har fået klarlagt problemet yderligere med industrien, vil den rette henvendelse til den brasilianske regering og fremføre sagen, for at der kan skelnes mellem disse varer og den generelle kategori af brugte goder, og for at forklare det europæiske system for typegodkendelse. Hvis det ikke er muligt at nå frem til en positiv løsning, vil Kommissionen overveje, hvordan den kan gribe ind på baggrund af den brasilianske regerings svar.
SKRIFTLIG FORESPØRGSEL E-4115/00

af Laura González Álvarez (GUE/NGL) til Kommissionen

(11. januar 2001)

Om: Mord i Colombia

I sommer gjorde de afrocolombianske samfund, navnlig i Buenaventura kommune, opmærksom på trusler fra paramilitære grupper. Ingen gjorde imidlertid noget for at undgå mordene, og den 6. og 9. september 2000 myrdede paramilitære grupper i alt 27 personer fra Triana, Zaragoza og Las Palmas.

Nu er der nye paramilitære overfald på vej ved floden Yurumangui, ligeledes i reservatet Calamar i Guaviare, efter hvad borgmesteren i dette område, José Germán Olarte Palomino, advarer om.

Hvad kan Kommissionen i betragtning af sagens hastende karakter og sine forbindelser med den colombianske regering gøre for at undgå disse myrderier?

Svar afgivet på Kommissionens vegne af Christopher Patten

(19. februar 2001)

EU's repræsentanter har i deres kontakter med Colombias regering gentagne gange understreget, hvor vigtigt det er, at der gøres fremskridt på menneskerettighedsområdet, og har også taget effektive initiativer til at imødegå de paramilitære gruppers aktiviteter. De colombianske myndigheder udviser stadig større vilje til at følge disse opfordringer. Regeringen har taget de første skridt i den retning, bl.a. ved at afskedige hærofficerer, som er involveret i menneskerettighedskrænkelser, og retsforfølge militærpersoner ved civile domstole, men der er klart lang vej endnu og behov for, at det internationale samfund viderefører sin aktive menneskerettighedspolitik.

Hvad angår det ærede medlems forespørgsel med hensyn til at forhindre drab, kan Kommissionen og medlemsstaterne ikke gøre ret meget. Det er op til de colombianske myndigheder at tage de nødvendige skridt i form af sikkerhedsforanstaltninger.

Kommissionen vil naturligvis sørge for, at alle oplysninger om risici for trusler mod civilbefolkningen straks videregives til de colombianske myndigheder.
SKRIFTLIG FORESPØRGSEL E-3491/00

af Sebastiano Musumeci (UEN) til Kommissionen

(10. november 2000)

Om: Risiko for udryddelse af det sorte svin

I Nebrodi-bjergene i Italien lever en svinerace kaldet sorte svin, der er truet af udryddelse. Ud over tabet af genetiske ressourcer vil det sorte svins uddøen også give tilbageslag på det biologiske, miljømæssige, kulturelle og sociale område, da de kulturelle og sociale traditioner, der er udviklet i Nebrodi-bjergene igennem århundrederne og som er forbundet med svineopdrættet vil gå tabt.

Overvejer Kommissionen foranstaltninger med henblik på at bevare dyrearter, der er truet af udryddelse i EU? Kan strukturfondene efter Kommissionens opfattelse anvendes til støtte for projekter, der kan redde det sorte svin?

Svar afgivet på Kommissionens vegne af Franz Fischler

(15. december 2000)

Det sorte svin er ikke en dyreart, der findes i bilaget til Rådets direktiv 92/43/EØF af 21. maj 1992 om bevaring af naturtyper samt vilde dyr og planter(1).

Inden for rammerne af de interventioner vedrørende udvikling af landdistrikterne, der medfinansieres af Den Europæiske Udviklings- og Garantifond for Landbruget (EUGFL), Garantisektionen, planlægger Kommissionen miljøforanstaltninger inden for landbruget for at fremme produktionsmetoder, der tager sigte på at beskytte miljøet og bevare naturområder.

Der kan blandt de mulige aktioner under disse foranstaltninger være tale om støtte til landbrugere, der forpligter sig til at opdrætte lokale racer af husdyr, som stammer fra det pågældende område, og som er udryddelsestruede.

Regionen Sicilien har for nylig forelagt Kommissionen sin udviklingsplan for landdistrikterne, og inden for rammerne af denne plan foreslås der blandt de udryddelsestruede racer svineracen nero dei Nebrodi e delle Madonie.

Hvis denne race på basis af videnskabelige data, som er blevet godkendt af internationale organisationer, der har en sagkundskab på dette område, anerkendes som udryddelsestruet ifølge EF-lovgivningen vedrørende udvikling af landdistrikterne, vil den kunne nyde godt af støtte medfinansieret af EUGFL, Garantisektionen, inden for rammerne af førnævnte sicilianske udviklingsplan, der er ved at blive godkendt.

Der er ikke inden for rammerne af strukturfondene planlagt nogen specifik aktion for at bevare racen suino nero dei Nebrodi. Imidlertid kan EUGFL, Udviklingssektionen, under foranstaltningerne vedrørende investeringsstøtte til landbrugsbedrifter i medfør af det operationelle mål 1-program for regionen Sicilien, som blev godkendt ved Kommissionens beslutning nr. C(2000) 2346 af 8. august 2000, medfinansiere investeringer inden for svineavl, som eventuelt også kan omfatte denne race, såfremt den samlede svineproduktion ikke øges.

(1) EFT L 206 af 22.7.1992.
SKRIFTLIG FORESPØRGSEL E-3514/00

af Werner Langen (PPE-DE) til Kommissionen

(13. november 2000)

Om: Tyske drivhusgartneriers problemer

For drivhusgartnerierne i Tyskland er udgifterne til opvarmning af væksthuse siden februar 1999 steget med mere end 200 %. I konkurrencen med f.eks. Nederlandene hersker der et grelt misforhold, idet virksomhederne dér kun skal betale en tredjedel af varmeudgifterne i forhold til deres kolleger i Tyskland. De højere udgifter i Tyskland kan imidlertid ikke udlignes via højere priser på markedet. Dette fører til forvridninger i landbrugssektoren, der henhører under EU's ansvarsområde.

1. Hvordan kan man ifølge Kommissionen imødegå en så eklatant konkurrenceforvridning?

2. Hvilke foranstaltninger foreslår Kommissionen for at skabe balance i den nuværende uligevægt?

3. Nærer Kommissionen konkurrenceretlige betænkeligheder ved midlertidig støtte med henblik på vinteren f.eks. i form af gunstige lån eller andre tilskud og ved et omfattende rationelt energieffektivitetsprogram?

Svar afgivet på Kommissionens vegne af Franz Fischler

(15. december 2000)

Kommissionen er klar over, at der kan være forskelle mellem medlemsstaterne i energipriserne, særlig for opvarmning af drivhuse. Det skyldes især forskelle i medlemsstaternes skatte- og afgiftssystemer og politik.

Det nederlandske energiprissystem blev undersøgt i forbindelse med statsstøtteforanstaltning nr. 464/94. Kommissionen konkluderede, at prisen baseret på den notificerede formel ikke gav drivhusgartnerier en økonomisk fordel i sammenligning med andre nederlandske erhvervssektorer, der kan opnå samme pris, hvis de anvender samme mængder gas. Det konkluderedes derfor, at aftalen mellem Gasunie og de nederlandske gartnerier ikke udgjorde statsstøtte.

Denne aftale er i mellemtiden blevet fornyet. Prisen på gas er koblet sammen med prisen på tung brændselsolie. Gasprisen tilpasses hvert kvartal efter gennemsnitsprisen på tung brændselsolie i de sidste tolv måneder forud for det pågældende kvartal. Da de grundlæggende principper for den nye aftale er de samme som i sagen nr. 464/94, er det ikke nødvendigt, at Kommissionen igen undersøger dette spørgsmål. Som konklusion kan det siges, at intet tyder på, at de nederlandske energipriser for drivhusopvarmning er i strid med Fællesskabets konkurrenceregler.

1. Kommissionen påtænker ingen foranstaltninger på dette specifikke område.

2. Sådanne foranstaltninger måtte undersøges på grundlag af statsstøttereglerne. Uden yderligere oplysninger om, hvad disse foranstaltninger nøjagtigt skulle gå ud på, kan Kommissionen ikke sige, om de ville være forenelige med fællesskabsreglerne.
Med hensyn til spłrgsmålet om overholdelsen af gældende fællesskabsret på varemærkeområdet har
Kommissionen gjort Polen opmærksom på, hvilke forpligtelser der fłlger af den gældende fællesskabsret,og at Polen ved tiltrædelsen af EU må være i stand til at opfylde disse betingelser.
(1) EFT C 89 E af 20.3.2001, s. 183.
(2001/C 163 E/026) SKRIFTLIG FORESPØRGSEL E-3016/00
af Elizabeth Lynne (ELDR) til Rådet
(25. september 2000)
Om: Tvangsarbejde
Har Rådet oplysninger om, hvornår Nepals regering agter at indfłre national lovgivning til gennemfłrelse
af sin erklæring af 17. juli 2000 om at forbyde tvangsarbejde?
Kan Rådet oplyse, om lovgivningen indeholder en klar definition af tvangsarbejde, som også omfatter
Haliga- og Kamaiyastammerne, en gennemfłrelsesstragi for at sikre, at de, der udnytter tvangsarbejdere,bliver retsforfulgt samt et rehabiliseringsprogram, som sikrer de tidligere tvangsarbejdere et brugbartalternativ til en vedvarende indkomst?
Svar
(12. februar 2001)
Rådets instanser har ikke for nylig drłftet situationen i Nepal, eller spłrgsmålet om hvorvidt Nepals
regering agter at indfłre en lovgivning til gennemfłrelse af erklæringen af 17. juli 2000 om at forbydetvangsarbejde
Derfor kan Rådet ikke på nuværende tidspunkt oplyse, om den pågældende lovgivning kommer til at
indeholde en klar definition af tvangsarbejde, som også omfatter Haliga- og Kamaiyastammerne, samt deandre meget specifikke elementer, der nævnes i det ærede medlems forespłrgsel.
(2001/C 163 E/027) SKRIFTLIG FORESPØRGSEL E-3018/00
af Glyn Ford (PSE) til Kommissionen
(26. september 2000)
Om: Momsnedsættelse for energibesparende foranstaltninger
I henhold til den nye lovgivning er momsen på energibesparende foranstaltninger (herunder anvendelse af
vedvarende energikilder) blevet sænket fra 17,5 % til 5 %. Dette gælder imidlertid kun for systemer, derinstalleres af fagmænd og ikke af głr-det-selv-folk.
I min valgkreds i det sydvestlige England findes der en uafhængig organisation, Stroud Solar Club, som går
ind for głr-det-selv-installation af solvarmeanlæg. Medlemmerne af Solar Club bakkes op af uddannede
lærere og får teoretisk og praktisk undervisning. Vil Kommissionen i betragtning heraf ikke mene, at detville være fornuftigt at opmuntre velinformerede głr-det-selv-entusiaster ved at sænke momsen påenergibesparende foranstaltninger til de systemer, de installerer?
Hvilke planer har Kommissionen om at sænke momsen fra 17,5 % til 5 % for systemer, der installeres af
både głr-det-selv-folk og af »professionelle«?6.6.2001 DA C 163 E/27 De Europæiske Fællesskabers Tidende
SKRIFTLIG FORESPØRGSEL E-3817/00

af Jeffrey Titford (EDD) til Kommissionen

(7. december 2000)

Om: Transport af levende dyr

Hvordan håndhæves de relevante transportdirektiver, for så vidt angår langtransport af levende dyr?

Hvad foretager Europa-Kommissionen sig med henblik på at behandle de mange henvendelser, den modtager om den grusomhed og de lidelser, der finder sted i forbindelse med transport af levende dyr?

Hvilke rapporter har Europa-Kommissionen offentliggjort om dette emne siden 1. januar 1995?

Svar afgivet på Kommissionens vegne af David Byrne

(31. januar 2001)

Kommissionen skal henvise det ærede medlem til svaret på skriftlig forespørgsel E-3809/00 af Neil MacCormick(1).

Det skal bemærkes, at Kommissionen har opfyldt sine forpligtelser i henhold til artikel 13, stk. 3, i Rådets direktiv 95/29/EF af 29. juni 1995 om ændring af direktiv 90/628/EØF om beskyttelse af dyr under transport(2), hvori der er fastsat bestemmelser om, at Kommissionen skal forelægge en rapport om de erfaringer, medlemsstaterne har indhøstet efter direktivets gennemførelse.

På grundlag af rapporten vil Kommissionen indlede arbejdet med at ændre Rådets direktiv 91/628/EF af 19. november 1991 med senere ændringer(3) om beskyttelse af dyr under transport, idet der især sigtes mod at skabe bedre rammer for håndhævelse af fællesskabslovgivningen på dette område.

(1) Se side 150.

(2) EFT L 148 af 30.6.1995.

(3) EFT L 340 af 11.12.1991.
SKRIFTLIG FORESPØRGSEL E-3530/00 af Alexandros Alavanos (GUE/NGL) til Rådet. Grækenlands suverænitetsrettigheder, der drages i tvivl af Tyrkiet.



EF-Tidende nr. 174 E af 19/06/2001 s. 0072 - 0072



SKRIFTLIG FORESPØRGSEL E-3530/00 af Alexandros Alavanos (GUE/NGL) til Rådet (13. november 2000) Om: Grækenlands suverænitetsrettigheder, der drages i tvivl af Tyrkiet Under natoøvelsen Destined Glory lukkede Tyrkiet sit luftrum for samtlige natofly, som kom fra FIR i Athen. Denne uhørte handling førte til, at Grækenland trak sig ud af den ovennævnte øvelse, fordi Tyrkiets handling var et led i optrapningen af Tyrkiets bestræbelser på at drage Grækenlands suverænitetsrettigheder i tvivl. Agter Rådet i forbindelse med indgåelsen af partnerskabsforbindelser mellem EU og Tyrkiet klart og udtrykkeligt at fastlægge som betingelse, at Tyrkiet respekterer EU's grænser og gennemfører bestemmelserne indeholdt i afgørelsen fra Det Europæiske Råd i Helsinki om en fredelig procedure for løsningen af de græsk-tyrkiske stridigheder som en klar og udtrykkelig betingelse? Svar (8. marts 2001) Den 4. december 2000 nåede Rådet til politisk enighed om partnerskabet i forbindelse med Tyrkiets tiltrædelse. Spørgsmålet om en fredelig løsning af tvister er omfattet i overensstemmelse med Helsingfors-konklusionerne og inden for rammerne af den politiske dialog og i de mellemliggende prioriteter og mål på mellemlang sigt under overskriften styrket politisk dialog og politiske kriterier.
SKRIFTLIG FORESPØRGSEL E-3774/00 af Juan Izquierdo Collado (PSE) til Kommissionen. Vandforsyning til Zaragoza.



EF-Tidende nr. 187 E af 03/07/2001 s. 0045 - 0045



SKRIFTLIG FORESPØRGSEL E-3774/00 af Juan Izquierdo Collado (PSE) til Kommissionen (4. december 2000) Om: Vandforsyning til Zaragoza Hvilken afgørelse har Kommissionen truffet i forbindelse med en eventuel finansiering fra Samhørighedsfonden i perioden 2000-2006 til projektet for vandforsyning fra Pyrenæerne til Zaragoza og omegn? Svar afgivet på Kommissionens vegne af Michel Barnier (20. februar 2001) I januar 2001 foreslog Kommissionen vedtagelse af en beslutning om Samhørighedsfondens medfinansiering af et projekt til et beløb på 70 901 365 EUR vedrørende vandforsyning til byen Zaragoza og de 22 kommuner langs Ebro-floden. Arbejdet vedrører rørledninger fra La Loteta-vanddæmningen til Zaragoza og andre lokaliteter, men omfatter ikke overførsel af vand fra Pyrenæerne, som det var meningen i det oprindelige projekt.
SKRIFTLIG FORESPØRGSEL P-3732/00

af Brian Crowley (UEN) til Kommissionen

(28. november 2000)

Om: Massaker i La Union, Colombia

Den 8. juli 2000 stormede maskerede paramilitære styrker landsbyen La Union i Colombia og dræbte seks mænd. De paramilitære styrker erklærede, at de ville komme tilbage og beordrede befolkningen på stedet til at forlade deres landsby.

1. Vil Kommissionen garantere, at regeringens undersøgelse af massakren i La Union overvåges meget nøje på EU-plan, inklusive hærens rolle og ansvar?

2. Kan Kommissionen oplyse, hvilken støtte på EU-plan der kan ydes FN's menneskerettighedskontor i Colombia, der iøjeblikket har et underskud på 2 millioner US dollars, hvilket udgør 60 % af de nødvendige midler?

Svar afgivet på Kommissionens vegne af Christopher Patten

(19. december 2000)

EU var stærkt chokeret over myrderierne i La Unión og opfordrede straks den colombianske regering til at undersøge de nærmere omstændigheder ved denne forbrydelse. Den colombianske regering nedsatte en undersøgelseskommission bestående af embedsmænd fra den offentlige anklagers, statsadvokatens og ombudsmandens kontor. De har gennemført flere undersøgelsesmissioner, men har endnu ikke udsendt nogen rapport. EU-landenes ambassadører i Bogota følger nøje den videre udvikling i sagen.

De colombianske myndigheder har i stigende grad vist vilje til at imødekomme det internationale samfunds krav. Regeringen har allerede taget de første skridt (afskedigelse af officerer i hæren, som er involveret i overtrædelser af menneskerettighederne, og retssager vedrørende militærpersoner ved civilretten). Men der er endnu langt igen, og det internationale samfund bør fortsætte med at føre en aktiv menneskerettighedspolitik.

Med hensyn til FN's kontor for menneskerettigheder i Bogota har EU støttet kontorets aktiviteter, lige siden det startede, og har i alt givet et samlet beløb på 1,21 mio. EUR over tre år. EU har dog gjort det klart, at bidraget var ment som en hjælp til at iværksætte processen, et mål, der allerede er nået. I øjeblikket er der drøftelser i gang om muligheden for yderligere finansiering inden for kontorets mandat.
SKRIFTLIG FORESPØRGSEL E-3507/00

af Stefano Zappalà (PPE-DE), Antonio Tajani (PPE-DE), Guido Viceconte (PPE-DE), Enrico Ferri (PPE-DE), Francesco Musotto (PPE-DE) og Generoso Andria (PPE-DE) til Kommissionen

(10. november 2000)

Om: Højhastighedstog

- I Italien er der et lovforslag med nr. 4629/S til behandling, hvormed man med vold og magt vil fratage hovedentreprenørerne ordrer i tilknytning til indførelsen af højhastighedstog, der beløber sig til flere milliarder EUR.

- Hvis lovforslaget vedtages, vil det formentlig være i strid med princippet om adskillelse mellem den lovgivende og den forvaltende magt, krænke retten til et forsvar og hindre muligheden for gennem en klagesag at søge at opnå erstatning.

- Ifølge minister Bersani er det desuden planen, at lovforslaget skal kunne indgå i den nye finanslov, som snart forventes vedtaget.

- Ordrerne blev givet i entreprise i begyndelsen af 1990'erne, før den nuværende lovgivning blev indført.

- Er Kommissionen bekendt med problemet?

- Vil Kommissionen undersøge problemet nøjere og eventuelt træffe hurtige foranstaltninger, da sagen drejer sig om krænkelse af bestemmelser, der er fastsat i traktaterne, og vil skade EU-borgere?

Svar afgivet af Frederik Bolkestein på Kommissionens vegne

(23. januar 2001)

Kommissionen var ikke bekendt med, at den italienske regering skulle have til hensigt at fratage hovedentreprenørerne ordrer i forbindelse med udførelse af arbejder i tilknytning til etablering af infrastrukturen til højhastighedstog.

Som følge af denne forespørgsel har Kommissionen gjort sig bekendt med det italienske lovforslag, som det ærede parlamentsmedlem henviser til, og som går ud på en national gennemførelse af reglerne i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter og Rådets direktiv 93/38/EØF af 14. juni 1993 om samordning af

fremgangsmåderne ved tilbudsgivning inden for vand- og energiforsyning samt transport og telekommunikation, der således skal finde anvendelse også på arbejder i tilknytning til etablering af infrastrukturen til højhastighedstog, der endnu ikke er indledte inden lovens ikrafttrædelsesdato, og hvis udgifter, selv om disse kan udregnes, endnu ikke er endeligt fastsatte.

Formålet med lovforslaget er, hvilket fremgår af den ledsagende begrundelse, at åbne op for konkurrence i forbindelse med gennemførelsen af disse arbejder med henblik på bl.a. at bringe procedurerne i overensstemmelse med de europæiske regler for tildeling af kontrakter om offentlige anlægsarbejder, fremme mere gennemskuelige administrative modeller samt at fremskynde påbegyndelsen af arbejderne.

Kommissionen vil undersøge dette lovforslag i sammenhæng med politikken vedrørende offentlige anlægsarbejder for at se, om lovforslaget i passende omfang tjener opnåelsen af de anførte mål.
SKRIFTLIG FORESPØRGSEL E-3953/00

af Gorka Knörr Borràs (Verts/ALE) til Kommissionen

(13. december 2000)

Om: Decentraliseringsprocessen i Slovakiet

I sit svar på min skriftlige forespørgsel E-1924/00(1) om decentralisering og regionalisering oplyste Kommissionen, at ansøgerlandene var blevet opfordret til snarest muligt at udarbejde en foreløbig NUTS-klassificering, som afspejler den administrative struktur.

Kan Kommissionen oplyse, hvorledes dette arbejde skrider frem for Slovakiets vedkommende? Hvor langt fremme er decentraliseringsprocessen i dette ansøgerland?

(1) EFT C 72 E af 6.3.2001, s. 150.

Svar afgivet på Kommissionens vegne af Günter Verheugen

(16. februar 2001)

Den slovakiske regering vedtog i marts 2000 en strategi for decentralisering og modernisering af den offentlige forvaltning med henblik på at inføre en institutionel adskillelse mellem statsforvaltningen og lokalt eller regionalt selvstyre.

I forbindelse med tiltrædelsesforhandlingerne har Kommissionen anmodet ansøgerlandene om i nært samarbejde med Eurostat at etablere en foreløbig opdeling af landet i overensstemmelse med klassifikationen i Fællesskabets nomenklatur for statistiske territoriale enheder (NUTS). Indførelsen af NUTS i ansøgerlandene er underlagt de samme principper som i medlemsstaterne, og som er opført i Kommissionens publikation Regioner Nomenklatur for statistiske territoriale enheder NUTS(1).

Der er blevet etableret en foreløbig NUTS-klassifikation i Slovakiet. Kommissionen er imidlertid bekendt med de nuværende drøftelser i Slovakiet om reformen af den offentlige forvaltning. Det ser ud til at reformen også vil medføre ændringer af de administrative grænser. De slovakiske myndigheder har underrettet Kommissionen om deres planer.

Den planlagte decentralisering vil omfatte funktionelle ansvarsområder, økonomi og politiske beføjelser. I henhold til ovennævnte strategi skal de territoriale selvstyreenheder udøve alle beføjelser, der ikke er specifikke statsbeføjelser eller som uddelegeres til dem, men forbliver statsbeføjelser. Regeringen har udarbejdet en detaljeret lovgivningspakke til vedtagelse eller ændring (for størstepartens vedkommende i 2001) samt en tidsplan for reformens gennemførelse.

(1) ISBN 92-829-7575-0.